Diari Oficial de la Generalitat Valenciana


Sumari del DOGV 6915, del 03-12-2012 (2012/11685)

Resolució de 30 de novembre de 2012, del rector de la Universitat Politècnica de València, per la qual s'efectua el requeriment de desallotjament de l'immoble propietat d'aquesta Universitat Politècnica a l'avinguda de Vicente Blasco Ibáñez, número 21, de la ciutat de València
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11917


Organisme emissor
:   Universitat Politècnica de València

Tipus de document
:   Resolució

Resolució de 30 de novembre de 2012, del rector de la Universitat Politècnica de València, per la qual s'efectua el requeriment de desallotjament de l'immoble propietat d'aquesta Universitat Politècnica a l'avinguda de Vicente Blasco Ibáñez, número 21, de la ciutat de València [2012/11462]  
Mitjançant la Resolució d'aquest Rectorat, de 13 de novembre de 2012, es va obrir un expedient administratiu per a recuperar la possessió de l'immoble situat a l'avinguda de Vicente Blasco Ibáñez, número 21, de València, amb número de referència cadastral 7234709YJ277C0001AP, la propietat del qual és de la Universitat Politècnica de València, prenent com a base el que estableix el Reial Decret 2633/1985, de 20 de novembre, sobre traspàs a la Comunitat Valenciana de serveis de l'Administració de l'Estat en matèria d'universitats, atesa la situació d'ocupació per la força d'aquest sense títol jurídic per a això per un col·lectiu de persones des del dia 12 de novembre de 2012 i sense que s'haja desallotjat voluntàriament per aquestes.  
Prenent en consideració que l'immoble, d'acord amb a un estudi encarregat per la Universitat, presenta danys estructurals greus que poden suposar riscos per a les persones que n'aconsellen la clausura, com havia sigut acordat per la Universitat.  
Prenent en consideració que l'article 23 de la Llei 14/2003, de 10 d'abril, de Patrimoni de la Generalitat Valenciana, d'aplicació a aquesta Universitat, en virtut de l'article 6 de la Llei 4/2007, de 9 de febrer, de la Generalitat, de Coordinació del Sistema Universitari Valencià, habilita la possibilitat de recuperar per si mateixa la possessió dins del termini d'un any a comptar des de l'endemà de la data en què s'ha produït la usurpació.  
Prenent en consideració el procediment establit en l'article 56 de la Llei 33/2003, de 3 de novembre, del Patrimoni de les Administracions Públiques, d'aplicació supletòria a la Universitat.  
Prenent en consideració que no ha sigut possible una identificació concreta de persones o cap col·lectiu que hagen sigut promotors de la usurpació del bé, la notificació del requeriment per al desallotjament s'ha de realitzar conforme al que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú mitjançant edictes.  
  
Per tot això, aquest Rectorat, fent ús de les atribucions que li confereix l'article 35 dels Estatuts de la Universitat Politècnica de València, aprovats pel Decret 182/2011, de 25 de novembre, del Consell, acorda:  
  
  
Primer  
Requerir els ocupants de l'immoble situat a l'avinguda de Vicente Blasco Ibáñez, número 21, de València, amb número de referència cadastral 7234709YJ277C0001AP, la propietat del qual és de la Universitat Politècnica de València, perquè el desallotgen com més prompte millor.  
  
Segon  
Concedir un termini de vuit dies a comptar des del mateix dia de publicació d'aquesta resolució en el Diari Oficial de la Comunitat Valenciana perquè s'efectuen al·legacions en el present procediment per part dels ocupants de l'edifici, i indicar-los que si transcorregut aquest termini no es produeix el desallotjament, la Universitat Politècnica de València adoptarà totes les mesures que siguen necessàries per a recuperar-ne la possessió.  
  
València, 30 de novembre de 2012.- El rector. Juan Juliá Igual.